joelniklaus/EU_Wikipedias huggingface dataset:
Fanny Nyström

Fanny Matilda Nyström (30. syyskuuta 1878 – 31. elokuuta 1989) oli eräs Suomen vanhimmista ihmisistä. Nyström asui suurimman osan elämästään Naantalissa.  Hänen elämäntapansa olivat terveelliset, eikä hän tarvinnut lääkkeitä kuin vasta ylitettyään sadan vuoden iän.

Lähteet 

 Guinness World Records 1994

Yli 110-vuotiaiksi eläneet suomalaiset
Vuonna 1878 syntyneet
Vuonna 1989 kuolleet
Pingus

Pingus on Ingo Ruhnken kehittämä pulmapeli, joka on Lemmingsin kaltainen. Peli on julkaistu avoimena lähdekoodina.

Pingusin pelihahmot ovat sopulien sijaan pingviinejä, jotka on tehty muistuttamaan Tuxia, Linuxin maskottia. Ruhnke on tosin huomauttanut, että pingviinit eivät oikeastaan ole varsinaisesti Tuxeja.

Peli on aloitettu vuonna 1998. Tämä peli on myös The Linux Game Tomen ensimmäinen Game of the Month, kuukauden peli. Ensimmäinen versio Kuukauden peli -palkinnon jälkeen julkaistiin vuonna 2003 Linuxille. Julkaisussa oli mukana uusia tasoja ja tasonmuokkausohjelma.

Pelissä on noin 20 tasoa mukana, mutta lisäksi pelissä on tasoeditori, sekä siihen on saatavilla useita tasoja epävirallisesti.

Pelin tämänhetkiset tasot ovat täysin pelattavia, ja peli sisältää musiikin ja ääniefektit.

Pingus on julkaistu GNU GPL -lisenssillä.

Pingus ei liity mitenkään animaatiosarja Pinguun.

Lähteet

Aiheesta muualla 
 
 Virallinen sivu
 Versiohallinta 
 105 pelattavaa tasoa
 Gallipoli: the game 

Linux-pelit
Vuoden 1998 videopelit
Vapaat ohjelmistot
Videopelikloonit
Sinne, tänne ja takaisin

Ankalliskirjasto 3: Sinne, tänne ja takaisin on Sanoma Magazinesin julkaisema sarjakuva-albumi Carl Barksin seikkailuaiheisia Aku Ankka -tarinoita. Kirja esipuheen on laatinut Veikka Gustafsson. Tarinat on tehty vuosina 1945–1964.

Tarinat

Lähteet

Aiheesta muualla
Kirjan esittely
 Timo Ronkainen: Barksin viileimmät ankkaseikkailut. Kvaak.fi 13.8.2003.

Carl Barks -kokoelmat
Vuoden 2003 kirjat
Internetilmiö

Internetilmiö (tunnettu myös nimityksellä internetmeemi, lyhyemmin meemi, ) viittaa Internetissä leviävään asiaan, joka saavuttaa toisinaan suuren suosion ja leviää nopeasti verkossa. Jotkut ilmiöstä ovat lyhytikäisiä, toiset pysyvät suosiossa vuosikausia. Hyvinkin vähäpätöiseltä vaikuttavat asiat, kuten kotitekoiset videoleikkeet, ovat voineet nousta internetissä arvaamatta hyvin suosituiksi.

Internetilmiöt ovat usein ihmisiä, kuvankäsittelyohjelmilla tehtyjä kuvia, flash-animaatioita tai musiikkivideoita. Periaatteessa kuitenkin mikä tahansa asia voi nousta suosituksi internet-ilmiöksi.

Meemikuvien levittäjä voi syyllistyä tekijänoikeusrikkomukseen, jos alkuperäisen kuvan tekijä ei ole antanut lupaa kuvan levittämiseen.

Esimerkkejä internetilmiöistä 

 Badger Badger Badger: loputtomiin jatkuva animaatio, jossa piirretyt mäyrät voimistelevat.
 O RLY?: kesällä 2003 suosioon noussut meemi. Se perustui valokuvaan yllättyneen näköisestä tunturipöllöstä, johon joku lisäsi sanat O RLY? (, ).
 All your base are belong to us on japanilaisesta videopelistä Zero Wing löytynyt englanninkielinen lause, joka nousi suosioon Internetissä vuonna 2001. Koko peli oli käännetty englanniksi aivan yhtä kehnosti, mutta juuri tämä lause alkuanimaatiosta nousi suosituimmaksi. Lausetta tai lyhennettä AYBABTU photoshopattiin lukuisiin kuviin, ja sen saattoi löytää reaalimaailmasta televisiopaidoista tai kirjoitettuna milloin mihinkin.
 Doge: meemi, jossa japanilainen shibarotuinen koira katsoo kameraan hyvin epäluuloisesti. Olennainen osa meemiä ovat kuvatekstit, kuten ”wow” ja ”such”. Nämä tekstit taas kirjoitetaan tarkoituksella väärin.
 Ugandan Knuckles: meemi, jossa huonosti piirretty versio Sonic-pelisarjan Knuckles-hahmosta sanoo ugandalaisella aksentilla "Do you kno de wey?" tai vastaavaa. Meemi yleistyi VRChat-virtuaalitodellisuuspelissä. Ugandan Knucklesin muita piirteitä ovat kuningattaren etsiminen, vihollisten ja uhkien päälle sylkeminen sekä kielen naksauttelu.
 Big Chungus: meemi, jossa Väiski Vemmelsäärestä muokatusta kuvasta tehtiin paljon erilaisia variaatioita, esimerkiksi pelejä.
 Arvostelupommitus

Katso myös 
 Someilmiö
 Someraivo
 Trolli (internet) 
 Trolli (informaatiosodankäynti)
 Viraalivideo

Lähteet

Aiheesta muualla 

 Alkuperäinen Badgers-animaatio
 Orlyowl.com (arkistoitu 12.5.2008)

 
Seulonnan keskeiset artikkelit
UAE Team Emirates

UAE Team Emirates (UCI-tunnus UAD) on italialaislähtöinen, vuodesta 2017 Yhdistyneisiin arabiemiirikuntiin kirjattu maantiepyöräilyn ammattilaistalli. Lampre-Caffita -talli syntyi Lampre- ja Saeco-tallien yhdistymisen seurauksena 2005. Lampre toimi joukkueen ykkössponsorina vuosina 2005–2016. Muina nimisponsoreina toimivat tuona aikana Caffita, Fondital, N.G.C., Farnese-Vini, ISD ja Merida. Kaudeksi 2017 tallin omistus siirtyi Yhdistyneisiin arabiemiirikuntiin ja joukkueen nimeksi vaihtui UAE Team Emirates. Talli osallistuu UCI World Tour -sarjaan.

Tallissa on perinteisesti ajanut paljon italialaispyöräilijöitä. Se on ollut vahvasti mukana pyöräilyn suurissa ympäriajoissa, erityisesti Italian ympäriajossa. Tallin johtaja Giuseppe Saronni on entinen kilpapyöräilijä ja Italian ympäriajon voittaja..

Seurauksena Saeco-tallissa olleesta perinteestä, Lampre tuli tunnetuksi erilaisista julkisuustempauksista. Vuoden 2005 Italian ympäriajossa talli järjesti mainoskampanjan, jossa esiintyivät tallin kapteenit Gilberto Simoni ja Damiano Cunego. Kilpailun lepopäivänä se päätti järjestää harjoitukset ja kuvaussession Monzan kilparadalla.

Joukkueen kokoonpano

2022 
Lähde: UCI

Lähteet

Aiheesta muualla

 Tallin verkkosivusto

Italialaiset pyöräilytallit
Itä-Saksan kansannousu

Itä-Saksan kansannousu oli työläisten järjestämä mielenosoitus Itä-Berliinissä kesäkuussa 1953. Syynä mielenosoitukseen olivat Saksan demokraattisen tasavallan hallituksen ja Saksan sosialistisen yhtenäisyyspuolueen (SED) 28. toukokuuta 1953 tekemä viisivuotissuunnitelman mukainen päätös tuotannon lisäämisestä 10 prosentilla ja palkkojen alentamisesta 10 prosentilla. Tällöin työläiset vaativat pidettäviksi vapaita vaaleja.

Kesäkuun 16. 
Kesäkuun 16. päivänä 60–80 rakennustyöläistä aloitti lakon eräällä Itä-Berliinin Stalinalleen varrella olleella työmaalla ja järjesti mielenosoitus­marssin sieltä Ulbrichtin hallitusrakennuksen eteen. Aluksi he osoittivat mieltään vain työ­normien korottamista vastaan, mutta kun heidän mukaansa tuli lisää marssijoita, he alkoivat vaatia myös  vapaita vaaleja ja presidentti Pieckin eroa.

Uudet tuotantovaatimukset kumottiin, mutta tästä huolimatta tilanne vaikeutui. Länsi-Berliinissä toimiva yhdysvaltalaisen miehitysvyöhykkeen radio tiedotti tapahtumista, mikä osaltaan edesauttoi mielenosoituksien leviämistä muualle Saksan demokraattiseen tasavaltaan.

Kesäkuun 17. 
Noin 100 000 mielenosoittajaa oli kokoontunut Itä-Berliiniin ja lukuisat ihmiset pitivät työnseisauksia ja protesteja teollisuuskeskuksissa ja Saksan demokraattisen tasavallan suurimmissa kaupungeissa. SED:n puoluevirkailijat perustivat omia pienempiä ryhmiä vastustamaan kansannousua. Kansanpoliisi pidätti monia mielenosoittajia. DDR:n hallitus päätti käyttää asevoimaa ja pyysi Neuvostoliitolta sotilaallista apua.

Neuvostoliitto puuttui tapahtumien kulkuun julistamalla 17. kesäkuuta 1953 maahan poikkeustilan. Neuvostoliitto käytti asevoimia tilanteen rauhoittamiseksi ja laittoi liikkeelle 16 divisioonaa ja 20 000 sotilasta. Seuranneissa kahakoissa kuoli 513 saksalaista, joista 116 oli SED:n puoluetoimitsijoita, ja 1838 haavoittui. Vangittujen määrä nousi tuhansiin (5 100 vangittua), kuolemanrangaistus palautettiin käyttöön ja pikaoikeus teloitti suuren määrän ihmisiä (106 teloitettua). Vankeusrangaistuksiin tuomittiin 1200 mielenosoittajaa.

Kansannousun merkitys 
Saksan liittotasavallassa kansannousun vuosipäivää, 17. kesäkuuta, vietettiin vuoteen 1990 saakka vuosittain kansallisena muistopäivänä, jonka nimi oli Saksan yhtenäisyyden päivä (). Sen jälkeen, kun Saksat yhdistyivät lokakuussa 1990, on samannimistä juhlapäivää vietetty 3. lokakuuta. 

Pian kansannousun jälkeen annettiin lisäksi Länsi-Berliinissä Brandenburger Torilta länteen johtavalle puistokadulle, Charlottenburger Chausseelle uusi nimi Straße des 17. Juni.

Kuuluisa saksalainen runoilija Bertolt Brecht kuvasi runossaan kansannousun tapahtumia:

Kesäkuun 17. päivän kapinan jälkeen
kirjailijaliiton sihteeri jakoi 
Stalinalleella lentolehtisiä.
Niistä voitiin lukea, että kansa
oli menettänyt hallituksen luottamuksen, 
ja että ainoastaan työtahdin kaksinkertaistaminen 
saattaisi palauttaa sen.
Eikö olisi yksinkertaisempaa, 
että hallitus hajottaisi kansan
ja valitsisi tilalle uuden?

Lähteet

Aiheesta muualla 
  Bibliographie 17. Juni 1953 Viitetietokanta 

Kylmä sota
Saksan demokraattinen tasavalta
Mielenosoitukset ja levottomuudet
1953
Cannondale Pro Cycling Team

Cannondale Pro Cycling Team (UCI-tunnus CAN) oli italialainen maantiepyöräilyn ammattilaistalli. Vuonna 1999 perustetun tallin pääsponsorina oli vuoteen 2012 saakka nesteytettyjä kaasutuotteita valmistava italialainen Liquigas. Vuosina 2013–2014 pääsponsorina oli yhdysvaltalainen polkupyöränvalmistaja Cannondale.

Joukkue osallistui aluksi kakkoskategorian kilpailuihin. Talli kuitenkin hiljalleen vahvisti asemaansa ja on kuulunut vuodesta 2005 lähtien UCI Pro -tason joukkueisiin. Vuosina 2005–2006 tallin toisena pääsponsorina oli Liquigasin ohella polkupyörävalmistaja Bianchi. Kaudella 2007 Cannondale korvasi Bianchin tallin pyörätoimittajana. Tämän myötä Cannondale teki paluun ProTour-sarjaan lopetettuaan Lampre-Caffita -tallin sponsoroinnin kauden 2005 lopussa. Kaudelle 2011 Cannondale tuli myös tallin toiseksi nimisponsoriksi ja 2013 pääsponsoriksi.

Suomalainen Kjell Carlström ajoi Liquigas-tallissa vuosina 2005–2009.

Kauden 2013 joukkue 
''Tilanne 26. tammikuuta 2013

Lähteet

Aiheesta muualla
 Tallin viralliset kotisivut

Italialaiset pyöräilytallit
Aasian kisat 2006

15. Aasian kisat (Asiadit) alkoivat Qatarin Dohassa 1. joulukuuta 2006 ja päättyivät 15. joulukuuta 2006. Tätä ennen kisat oli järjestetty  vain kerran Länsi-Aasiassa: vuoden 1974 kisat järjestettiin Teheranissa, Iranissa. Kilpailuissa oli yhteensä 45 eri urheilumuotoa ja niihin osallistui noin 10 500 urheilijaa.

Osallistujamaat
Kaikki 45 Aasian olympiakomitean (OCA) jäsenvaltiota osallistuivat kilpailuihin. Suluissa oleva numero kertoo maan lähettämän joukkueen koon.

 (47)
 (131)
 (228)
 (74)
 (21)
 (7)
 (656)
 (233)
 (282)
 (140)
 (431)
 (86)
 (250)
 (15)
 (631)
 (24)
 (98)
 (17)
 (338)
 (647) 
 (131)
 (238)
 (15)

 (138)
 (203)
 (55)
 (244)
 (175)
 (40)
 (51)
 (81)
 (157)
 Palestiina (72)
 (164)
 (359)
 (155)
 (134)
 (151)
 (155)
 (103) 
 (399)
 (378)
 (43)
 (243)
 (247)

Tragedia
Kilpailut saivat ikävän käänteen kun korealainen kenttäratsastaja Kim Hyung-chil menehtyi pudottuaan hevosensa selästä sateessa järjestetyn kestävyyskilpailun aikana. Onnettomuus tapahtui kolmipäiväisen kilpailun 8. etapilla 7. joulukuuta. Hyung-chil jäi kaatuneen hevosensa alle. Hänet kuljetettiin välittömästi sairaalaan. Kilpailujen organisaatio vahvisti kuolemantapauksen.

Etelä-Korean olympiakomitean puheenjohtajan Kim Jung Kilin mukaan Hyung-chilin ratsu kaatui liukastumisen seurauksena. Etelä-Korean viranomaiset pyysivät tapahtuman johdosta selvitystä kilpailuorganisaatiolta.

Kyseessä oli kahdeksas vuoden 2006 Aasian kisoihin liittyvä kuolemantapaus ja ensimmäinen, jossa uhrina oli urheilija.

Lajit
Vuoden 2006 Aasian kisoissa kilpailtiin yhteensä 45 eri lajissa:

Jousiammunta
Yleisurheilu
Sulkapallo
Baseball
Koripallo
Kehonrakennus
Keilailu
Nyrkkeily
Melonta
Shakki
Biljardi
Pyöräily (rata- ja maantiepyöräily)
Uimahypyt
Ratsastus
Miekkailu
Jalkapallo
Golf
Voimistelu (telinevoimistelu, rytminen voimistelu ja trampoliinivoimistelu)
Käsipallo
Maahockey

Judo
Kabaddi
Karate
Soutu
Rugby
Purjehdus
Sepak takraw
Ammunta
Softball
Squash
Uinti (ml. taitouinti)
Pöytätennis
Taekwondo
Lentopallo (ml. rantalentopallo)
Triathlon
Vesipallo
Painonnosto
Paini
Wushu

Mitalitaulukko

Aiheesta muualla

Viralliset sivut 

2006
Vuoden 2006 urheilu
Qatarin urheilu
Doha
Todd Bertuzzi

Todd Bertuzzi (s. 2. helmikuuta 1975 Sudbury, Ontario) on kanadalainen ammattilaisuransa päättänyt jääkiekkoilija. Hän pelasi NHL-liigassa 18 kauden aikana 1 159 ottelua, joissa hän saavutti yhteensä 1 478 jäähyminuuttia.

Pelaajaura
Bertuzzi pelasi junioriuransa OHL-liigan Guelph Stormissa ja oli New York Islandersin ensimmäisen kierroksen varaus vuonna 1993. Vuonna 1998 Bertuzzi siirtyi pelaajakaupassa Bryan McCaben kanssa Islandersista Vancouver Canucksiin vaihdossa Trevor Lindeniin. Vancouverissa Bertuzzi muodosti Markus Näslundin ja Brendan Morrisonin kanssa tehokkaan hyökkäysketjun ja kausi 2002–2003 olikin Bertuzzin uran tähänastisesti tehokkain, kun hän teki 82 ottelussa 46 maalia ja 97 pistettä.

8. maaliskuuta 2004 ottelussa Colorado Avalanchea vastaan Bertuzzi yritti haastaa Avalanchen hyökkääjä Steve Moorea tappeluun tämän kuitenkaan siihen suostumatta. Tällöin Bertuzzi löi Moorea nyrkillä takaapäin ohimoon ja kaatoi tämän kasvot edellä jäähän. Moore oli kuukautta aiemmin taklannut kyynärpäällä Bertuzzin joukkuetoveri Markus Näslundia. Näslund oli saanut tilanteesta lievän aivotärähdyksen eikä tilanteesta ollut tuolloin tuomittu rangaistusta. Moore sai useita vammoja pään ja kaulan alueelle, muun muassa aivotärähdyksen. Liiga asetti Bertuzzin pelikieltoon määräämättömäksi ajaksi ja hän sai tapauksesta useita oikeussyytteitä. Moore ei enää jatkanut jääkiekkouraansa tapauksen jälkeen. Bertuzzin pelikielto määrättiin päättyneeksi 8. elokuuta 2005. 

Tämän jälkeen Bertuzzi pelasi myös Kanadan joukkueessa talviolympialaisissa Torinossa 2006. 23. kesäkuuta 2006 hänet kaupattiin puolustaja Bryan Allenin ja maalivahti Alex Auldin kanssa Florida Panthersiin vaihdossa maalivahti Roberto Luongoon, puolustaja Lukas Krajicekiin ja kuudennen kierroksen varausvuoroon. Floridassa Bertuzzi ei ehtinyt pelata kuin seitsemän peliä, sillä hän joutui lokakuussa 2006 välilevyvamman takia leikkaukseen, ja ennen kuin ehti tehdä paluuta kaukaloon, hänet kaupattiin helmikuussa 2007 Detroit Red Wingsiin vaihdossa kahteen varausoikeuteen . Kauan hän ei Detroitissa ollut, vaan hän siirtyi pari viikkoa kauden päättymisen jälkeen Anaheim Ducksiin.

Kesällä 2008 Ducks osti Bertuzzin sopimuksen ulos ja hänestä tuli rajoittamaton vapaa pelaaja. 7. heinäkuuta 2008 Bertuzzi solmi sopimuksen Calgary Flamesin kanssa. Sopimus oli yksivuotinen. Elokuussa 2009 hän teki yksivuotisen sopimuksen Detroit Red Wingsin kanssa. Kesällä 2010 hän jatkoi sopimusta Detroitin kanssa. Bertuzzi pelasi Detroitissa vuoteen 2014 asti. Kaudella 2013–2014 hänelle tehtiin kaksi polvileikkausta, ja seuraavalla kaudella hän vielä kokeili polvensa kuntoa ja pelasi kaksi ottelua AHL-liigassa, mutta päätti lopettaa aktiiviuransa.

Tilastot

Lähteet

Aiheesta muualla

 
 Todd Bertuzzi Jatkoaika.com:issa

Kanadalaiset jääkiekkoilijat
New York Islandersin varaamat pelaajat
Vuonna 1975 syntyneet
Kanadanitalialaiset
Elävät henkilöt
Radio Marti

Radio Marti on Yhdysvaltain hallituksen rahoittama radioasema, jonka tarkoituksena on vastustaa Kuuban hallitusta tarjoamalla kuubalaisille tietoa, joka edustaa Yhdysvaltain hallituksen ja Yhdysvaltoihin emigroituneiden kuubalaisten näkemyksiä. Kuuban sisällä tällaisten tietojen julkaiseminen on mahdotonta.

Yhdysvaltalaiset radioasemat
Rastattin piirikunta

Rastattin piirikunta () on 23 kuntaa sisältävä piirikunta Baden-Württembergin osavaltiossa. Rastattin piirikunnan hallinnollinen keskus sijaitsee Rastattin kaupungissa. Piirikunta rajautuu Ranskaan, Reininjokilaaksoon, Länsi-Alppeihin ja Schwarzwaldiin. Koko piirikunnan asukasmäärä on noin 220 000. Rastattin piirikunta on ollut Vantaan ystävyyskaupunki vuodesta 1968.

Lähteet

Aiheesta muualla

 Piirikunnan kotisivut

Baden-Württembergin piirikunnat
Karlsruhen hallintopiiri
Lutukka

Lutukka eli rikkalutukka (Capsella bursa-pastoris) on pienikokoinen, yksivuotinen ristikukkaiskasvi, jota tavataan laajasti pohjoisella pallonpuoliskolla. Sen tunnistaa helpoiten lituhedelmiensä kolmiomaisesta muodosta. Lutukka kukkii toukokuun alusta lokakuuhun saakka.

Ulkonäkö ja koko 
Lutukka kasvaa 5–20 senttimetriä korkeaksi. Sen lehdet ovat kapeat, syvästi hammaslaitaiset. Kukat ovat pienet ja valkoiset. Terälehtiä on neljä. Kukinto on varren latvassa, ja yksittäisten kukkien paikalle kasvaa pian litteä, sydämenmuotoinen litu, joka on terävästä päästään ohuella varrella kiinni kasvin varressa.

Levinneisyys 
Lutukan alkuperä on Itä-Euroopassa ja Vähässä-Aasiassa, mutta se on levinnyt ihmisen mukana muille mantereille. Suomessa lutukka kasvaa yleisenä koko maassa Pohjois-Lapin tuntureita lukuun ottamatta.

Lutukka ja ihminen 
Toisaalta lutukka on rikkaruoho, toisaalta sitä on käytetty rohtona verenvuodon tyrehdyttämiseen. Lutukan tuoreista tai kuivatuista versoista tehty rohdos sisältää muun muassa koliinia sekä diosmiini- ja rutiini-nimisiä flavonoideja. Lutukka sisältää paljon kaliumia. Lutukkaa kerättäessä on tarkistettava, ettei mukaan tule myrkyllisiä valkoruosteen (Albugo candida) saastuttamia lehtiä. 

Japanissa lutukka kuuluu ns. kevään seitsemään villivihannekseen, joita syödään perinteisesti tammikuussa riisivelliin sekoitettuna.Lutukasta ruoaksi kerätään nuoria versoja.

Lutukka ja muut eläimet 
Esimerkiksi kaniinien luontaislääkinnässä lutukkaa käytetään edistämään normaalia hyvinvointia ja kohdun toimintaa.

Lähteet

Aiheesta muualla 
 
 Pinkka, Lajintuntemuksen oppimisympäristö: Rikkalutukka (Capsella bursa-pastoris)
 Luontoportti: Lutukka (Capsella bursa-pastoris)
 Puutarha.net: Lutukka (Capsella bursa-pastoris)
 ITIS: Capsella bursa-pastoris 
 United States Department of Agriculture (USDA): Capsella bursa-pastoris 
 Flora of China: Capsella bursa-pastoris 
 Dr. Duke's Phytochemical and Ethnobotanical Databases: Capsella bursa-pastoris 

Ristikukkaiskasvit
Rikkakasvit
Lääkekasvit
Edwyn Alexander-Sinclair

Sir Edwyn Alexander-Sinclair (1865 Malta – 1945) oli brittiläinen amiraali, joka kontra-amiraalina komensi 1918 lopulla Itämerelle lähetettyä laivasto-osastoa Britannian tukiessa virolaisten ja latvialaisten taistelua Neuvosto-Venäjää vastaan.

Ura 
1879 liittyi laivastoon
1905–1908 Osborne Naval Collegen johtaja
1914–1918 osallistui Juutinrauman taisteluun, 1917–1920 3. kevytristeilijäosaston komentaja
1920–1922 Portsmouthin telakan hallinnollinen yli-intendentti
1922–1924 1. taisteluosaston komentaja Tyynellävaltamerellä
1925–1926 Kiinan laivastoaseman komentaja
1927–1930 Noren komentaja

Katso myös 
 Venäjän sisällissota

Lähteet 
 Papers relating to the surrender of the German High Seas Fleet 1918, Maritime Museum of the British Columbia Society, Victoria, Canada

Viitteet

Aiheesta muualla 
 Englannin laivastotoimet Itämerellä 1918 - 1921

Brittiläiset amiraalit
Bathin ritarikunta
Viron vapaussota
Latvian historia
Brittiläiset ensimmäisen maailmansodan sotilaat
Vuonna 1865 syntyneet
Vuonna 1945 kuolleet
Lovosice

Lovosice () on kaupunki Litoměřicen piirikunnassa Ústín läänissä Tšekissä. Kaupunki sijaitsee Böömin pohjoisosassa Elben vasemmalla rannalla. Vuoden 2020 arvion mukaan siellä asui 8 840 asukasta.

Lovosicesta tuli kaupunki vuonna 1600. Seitsenvuotisen sodan ensimmäinen taistelu käytiin kaupungin ympäristössä.

Lovosiceen voidaan matkustaa Prahasta helposti moottoritiellä D8 tai junalla. Lovosice on tärkeä liikennesolmu. Elbellä on satama.

Lähteet

Aiheesta muualla 

Tšekin kaupungit
Tupac Shakurin diskografia

Tämä on diskografiasivu edesmenneestä Tupac Shakurista. Tupac on eniten myynyt rap-artisti maailmassa yli 75 miljoonan levyn myynnillä. Tarkkoja myyntilukuja  Tupacin albumeista ei tosin ole julkaistu enää vuosiin. Shakur on julkaissut tähän mennessä 12 studioalbumia, joista 6 on julkaistu postuumisti hänen kuolemansa jälkeen. 12 studioalbumista viisi on ollut listaykkösenä ja yhdeksän albumia top-10:ssä. Singleistä kuusi on päässyt listaykköseksi.

Albumit

Studioalbumit

Postuumisti tehdyt studioalbumit

Kokoelmat

Soundtrackit

Vierailut muiden artistien kappaleissa

Singlet

Musiikkivideot

Shakur, Tupac
Tupac Shakur

sr:Тупак Шакур#Албуми
Changemaker

Changemaker on vuonna 2004 perustettu nuorten ja nuorten aikuisten verkosto. Se toimii Kirkon Ulkomaanavun yhteydessä ja tarjoaa vapaaehtois- ja vaikuttamistoiminnan mahdollisuuksia kehityskysymyksistä kiinnostuneille suomalaisille. Verkosto pyrkii puuttumaan köyhyyden ja epäoikeudenmukaisuuden rakenteellisiin syihin. Toiminta on alun perin lähtöisin Norjasta, missä Changemaker on toiminut vuodesta 1992 lähtien.

Opetusministeriö myönsi Changemakerille vuoden 2010 nuorisotyön tunnustuspalkinnon. Suomen kristillinen rauhanliike myönsi Changemaker-verkostolle vuoden 2012 rauhanpalkinnon.

Toimintaa
Changemakerin tunnetuimpia tempauksia on telttakylä maaliskuussa 2005. Nuoret asuivat viikon ajan Helsingin Kiasman edessä käyttäen päivittäiseen elämiseen kaksi euroa päivässä. Tempauksen tarkoituksena oli nostaa esiin YK:n vuosituhattavoitteita sekä muistuttaa päättäjiä ja kansalaisia siitä, että Suomi on luvannut nostaa kehitysyhteistyörahoja 0,7 prosenttiin bkt:sta vuoteen 2010 mennessä. Telttakylässä vieraili useita kansanedustajia, julkisuuden henkilöitä sekä tasavallan presidentti Tarja Halonen. Telttakylä-kampanja uusittiin Rautatientorilla vuoden 2006 keväällä.

Paikallisryhmät
Changemakerillä on useita  paikallisryhmää, muun muassa Helsingissä, Espoossa, Tampereella, Jyväskylässä, Turussa, Oulussa, Seinäjoella, Kuopiossa ja Joensuussa.

Ryhmät ulkomailla
Kansallisia Changemaker-ryhmiä on Suomen ja Norjan lisäksi Islannissa, Keniassa, Unkarissa ja Pakistanissa.

Kesäkiertue
Changemaker jalkautuu kesällä kesäkiertueelle eli suuriin kesätapahtumiin. Verkoston kojuja on pystytetty muun muassa seuraavilla tapahtumilla: Mahdollisuuksien torit, Kirkkopäivät, Maailma kylässä -festivaalit, Lähetysjuhlat, Herättäjäjuhlat ja Maata näkyvissä -festarit.

Vuositeemoja

Changemakerilla on vuositeemoja, joita painotetaan työssä. Teemojen ympärillä kokoontuu omia ryhmiä.
 2022 Ylikulutus ja taloudellinen tasa-arvo 
2014: Changemaker on mukana usean järjestön yhteisessä Veroparatiisimatkat-kampanjassa.
 2013: Kaapparit kuriin! Globaalin maahankinnan, maakaappauksen ongelmat.
 2012: Rauhantekijä. Suomen harjoittaman asekaupan ongelmakohtiin keskittyvä kampanja.
 2011: (Epäoikeutettu) velka.
 2010: Vientitukikampanja. Maailmankaupan pelisäännöt aiheuttavat epäreilun kilpailutilanteen, jossa häviäjinä ovat kehitysmaiden pienviljelijät.
2009–2010: Nälkä ja ruoka 
2008–2009: Rauha 
2007–2008: Ilmasto. 
 Vuoden 2008 joulutempaus oli Joulun kuumin kortti, minkä tavoitteena on saada Suomeen ilmastolaki, joka takaisi pitkäjännitteisen päästöjen laskemisen.

Muita teemoja
Kännykkäsi todellinen hinta? –kampanja lanseerattiin 4.4. 2009. Changemakerin kampanja keskitti huomion siihen, miten elektroniikkayhtiöiden toiminta ylläpitää resurssikonfliktia Kongon demokraattisessa tasavallassa.
Vuonna 2014 Changemakerin ympäristöryhmä teki yhteistyötä Eetin kanssa Euroopan laajuisessa Reilun kaupan Make Chocolate Fair  -suklaakampanjassa.

Lähteet

Aiheesta muualla
Changemakerin kotisivut
Norjan Changemakerin kotisivut

Suomen evankelis-luterilaiseen kirkkoon liittyvät järjestöt
Kansalaisliikkeet
Vapaaehtoistyö
Nuorisojärjestöt
Suomalaiset kehitysmaajärjestöt
Tønsberg

Tønsberg on Vestfoldin läänin pääkaupunki Norjassa. Vuonna 2005 muidenkin kuntien alueelle ulottuvassa kaupunkitaajamassa oli 45 447 asukasta, mikä teki siitä Norjan kymmenenneksi suurimman taajaman. Itse Tønsbergin kaupungissa asukkaita on tammikuun 2013 väestönlaskennan mukaan 41 239, mikä tekee kunnasta asukasluvulla mitattuna Norjan 21. suurimman. Kaupungin elinkeinoelämä kietoutuu sataman ja merenkulun ympärille. Siellä on telakoita, konepajoja, paperitehtaita, nahkateollisuutta ja panimo.

Historia 
Snorri Sturlusonin mukaan Tønsberg on perustettu ennen Hafrsfjordin taistelua noin 872. Tieto on kyseenalainen, mutta jos se olisi totta, Tønsberg olisi Norjan vanhin kaupunki – vanhempi kuin valtio itse, jonka katsotaan tulleen perustetuksi tuossa taistelussa.

Varmempien lähteiden mukaan Haakon Haakoninpoika rakensi Tønsbergiin linnoituksen 1200-luvulla. Kaupunki tuhoutui pahoin tulipalossa vuonna 1536, mutta säilytti asemansa yhtenä Norjan merkittävimmistä satamakaupungeista.

Tønsberg on Joensuun ystävyyskaupunki.

Lähteet
Keto-orvokki

Keto-orvokki (Viola tricolor) on pienikokoinen orvokkikasvi, jolla on moniväriset kukat. Nimitys keto-orvokki on ilmeisesti Elias Lönnrotin kehittämä. Ennen tätä kasvi tunnettiin aiemmin nimellä kolmikukka.

Ulkonäkö ja koko 
Keto-orvokki on yksi- tai kaksivuotinen ruohovartinen kasvi. Se kasvaa 8–25 cm korkeaksi. Sen lehdet ovat puikeat. Kukan halkaisija on 10–25 mm ja sen teriö on verhiötä pidempi. Tämä on tärkeä tuntomerkki, sillä pelto-orvokilla terälehdet ovat lyhyemmät tai yhtä pitkät kuin verholehdet.

Kukassa on viisi terälehteä, joista kaksi ylintä suuria ja sinertäviä, niiden alla kaksi vaaleampaa ja alinna pariton keltainen lehti. Väritys vaihtelee, on myös kokonaan sinipunaisia tai kokonaan kellanvaaleita yksilöitä.

Keto-orvokki kukkii alkukesästä ja muodostaa värikkäitä mattoja. Lämpiminä syksyinä se voi kukkia toisen kerran.

Levinneisyys ja elinympäristö 
Keto-orvokki kasvaa lähes kaikkialla Euroopassa, ja se on levinnyt ihmisen mukana Pohjois-Amerikkaan. Keto-orvokki elää kuivilla valoisilla paikoilla kuten kallionlailla ja kuivilla niityillä.

Käyttö 
Keto-orvokin sanotaan maistuvan vaniljalta. Sen kukkia voi käyttää salaattien ja jälkiruokien koristeena. Koko maanpäällisestä osasta on keitetty haavoja hoitavaa tai limaa irrottavaa rohdoslääkettä. Keto- ja pelto-orvokkia on käytetty maitoruven hoitoon.

Kukkien kieli -teos 1800-luvun alusta ylisti kasvia näin "Se katsoo niin lempeästi, rakkaasti ja kauniisti. Se on kuin hurskas äidinsydän, joka antaa vieraallekin lapselle uskon, rakkauden ja toivon."

Symboliikka 
Keto-orvokkia on pidetty pyhän kolminaisuuden symbolina. Lisäksi keto-orvokki on vanha ateistien ja uskonnottomien symboli, jota Suomessa käyttää logonaan muuan muassa Pro-Seremoniat.

Monissa kielissä keto-orvokkia sanotaan äitipuoleksi (saksassa "Stiefmutterchen", ruotsissa "styvmorsviol"), mutta nimen alkuperä on epäselvä. Suomessakin tunnetaan nimitykset "äitipuoli" ja "äitipuolenkukka". Selitys saattaisi olla kukan muoto: kaksi ylintä terälehteä voisi kuvata äidin leveää ahteria, jonka suojassa kaksi lasta - sivuttaiset lehdet - ovat turvassa. Kolmas lapsi, alin terälehti, joutuu olemaan etäämpänä.

Kuvasto

Lähteet

Aiheesta muualla 
 
 Pohjolan kasvien pauloissa: Viola tricolor - keto-orvokki
 Eliaksen yrittitarha (Internet Archive)
Pinkka, Lajintuntemuksen oppimisympäristö: Keto-orvokki (Viola tricolor)
Valokki - nettikasvio: Keto-orvokki (Viola tricolor)
ITIS: Viola tricolor 
United States Department of Agriculture (USDA): Viola tricolor 
Flora of China: Viola tricolor 
Dr. Duke's Phytochemical and Ethnobotanical Databases: Viola tricolor 

Orvokit
Suffer Our Pleasures


Suffer Our Pleasures Tarotin kuudes studioalbumi, joka julkaistiin 26. toukokuuta 2003.

Albumi nousi Suomen virallisen listan sijalle 10.

Kappaleet

Kokoonpano 
 Marco Hietala – laulu, basso, akustinen kitara
 Zachary Hietala – kitara
 Janne Tolsa – kosketinsoittimet
 Pecu Cinnari – rummut

Arvostelut 
 Desibeli.net: 
 Imperiumi.net: 9–/10
 Soundi:

Lähteet 

Vuoden 2003 albumit
Tarotin albumit
Minä olen muistanut (Kim Lönnholmin albumi)

Minä olen muistanut on suomalaisen laulaja Kim Lönnholmin debyyttialbumi sooloartistina. Se julkaistiin vuonna 1989.

Albumia myytiin 114 000 kappaletta ja siltä julkaistua singleä Minä olen muistanut 4 000 kappaletta.

Kappaleet

Kokoonpano 
 Anssi Nykänen
 Edu Kettunen
 Esa Kaartamo
 Kalervo Halonen
 Kim Lönnholm
 Masa Maijanen
 Miikka Paatelainen
 Timo Pratskin

Tuotanto 
 Edu Kettunen – tuottaja
 Esa Kaartamo – tuottaja
 Markku Törrönen – äänittäjä, miksaaja
 Kisu Jernström – vastaava tuottaja
 Henry Paljakka – layout
 Henrik Schütt – valokuvat
 Lissu Kettunen – typografia

Lähteet 
 CD-levy FGCD-39 (Flamingo Music, 1989)
 Discogs

Viitteet 

Kim Lönnholmin albumit
Vuoden 1989 esikoisalbumit
Esa Kaartamon tuottamat albumit
Edu Kettusen tuottamat albumit
The Incredible Flow of Life Show

The Incredible Flow of Life Show on suomalaisen rock-yhtye Moses Hazyn ensimmäinen pitkäsoitto. Se julkaistiin kesällä 2006. Levyn on äänittänyt ja miksannut Antti Tuomivaara LLAI-studiossa ja TootsTheBoogie-studiossa. Masteroinut Svante Forsbäck Chartmakers-studiossa.

Albumin kansikuvan piirsi Ristomatti Myllylahti. 
Albumin kannet väritti, suunnitteli ja toteutti Tuomas M. Mäkelä.

Kappaleet

Arvostelut 
 Desibeli.net: 
 Soundi:

Lähteet

Aiheesta muualla 
 Moseshazy.net

Incredible Flow of Life Show, The
Incredible Flow of Life Show, The
Erkki Pohjola

Erkki Kalevi Pohjola (4. tammikuuta 1931 Ylistaro – 19. tammikuuta 2009 Espoo) oli professori ja merkittävä ja arvostettu suomalainen musiikkipedagogi, kuoronjohtaja sekä kansainvälisen lapsi- ja nuorisokuoroliikkeen uranuurtaja.

Maailmalla Erkki Pohjola tunnettiin laajimmin Tapiolan Yhteiskoulun kuoron, nykyisen Tapiolan kuoron johtajana vuodesta 1963 vuoteen 1994. Erkki Pohjola kehitti tavallisesta koulukuorosta yhden aikamme kiitetyimmistä vokaali-instrumenteista. Hän perusti kuoron vuonna 1963 ja johti sitä muiden toimiensa ohessa yli 30 vuoden ajan. Näinä vuosina syntyi myös kuoromaailman tuntema käsite Tapiola Sound. Samalla syntyi uusi musiikkikasvatuksen ihanne: tavattuaan 1964 Zoltan Kodályn ja Carl Orffin Pohjola kehitti heidän ajatustensa pohjalta vapaan, kamarimusiikin periaatteisiin nojaavan opetustavan, jonka lähtökohtana on lapsen oma luovuus ja musikaalisuus. 

Vuonna 1971 Tapiolan kuoro voitti pääpalkinnon, The Silver Rose Bowlin, BBC:n Let the Peoples Sing -kilpailussa. Ulkomaisia konserttikiertueita kuoro teki Pohjolan johdolla kaikkiaan noin 50. 

Kuoro teki Erkki Pohjolan johdolla lähes 20 levytystä ja työskenteli monien tasokkaiden suomalaisten ja ulkomaisten säveltäjien kanssa. 

Pohjolan kirja Tapiola Sound (toim. Matti Tuomisto) on julkaistu paitsi Suomessa (WSOY 1992) myös Yhdysvalloissa (Walton Music 1993) ja Japanissa (Ongaku no tomo 1994). 

Pohjola tunnettiin myös Suomen käytetyimmän musiikin oppikirjasarjan Musican (Fazer) isänä sekä kolmen musiikkijuhlan taiteellisena johtajana (International Choral Sympaatti 1986, Joensuun laulujuhlat ja International Choral Espoo 1992). 

Jätettyään vuonna 1994 Tapiolan kuoron taiteellisen johtajuuden seuraajalleen Kari Ala-Pölläselle Erkki Pohjola jatkoi edelleen aktiivisesti maailmanlaajuista toimintaansa vierailevana kuoronjohtajana, luennoitsijana ja kuorokilpailujen tuomarina. Hän oli myös ISME:n (International Society for Music Education) johtajiston jäsen vuosina 1992–1996. Erkki Pohjola tunnettiin myös Songbridge-idean isänä.

Erkki Pohjola oli Ensti Pohjolan, Liisa Pohjolan ja Paavo Pohjolan veli. Hänen poikiaan olivat huilisti Olli Pohjola (1961–1998), sellisti Matti Pohjola (1963–2002) ja säveltäjä Seppo Pohjola (s. 1965). 


Lähteet

Kirjallisuus
 
Tapiolan kuoro

Viitteet

Aiheesta muualla
 Erkki Pohjolan muistokirjoitus Helsingin Sanomissa.
 Pohjola Tapiolan kuoron sivustolla
 Erkki Pohjola Klassinen.fissä 
 Erkki Pohjola loi maailmankuulun Tapiolan lapsikuoron. Ylen Elävä arkisto.
 

Suomalaiset kuoronjohtajat
Suomalaiset musiikkipedagogit
Pro Finlandia -palkitut
Suomalaiset professorit
Vuonna 1931 syntyneet
Vuonna 2009 kuolleet
Tero Järvelä

Tero Järvelä (synt. 1. tammikuuta 1972 Evijärvi) on suomalainen jääkiekkoilija. Hän pelasi Seinäjoen Hockey Teamissa, yli seitsemän peräkkäistä kautta. Järvelä on myös SHT:n entinen kapteeni, sekä varakapteeni. Hän pääsikin kapteenin ominaisuudessa nostamaan Suomi-sarjan mestaruuspokaalia kauden 2004–2005 päätteeksi. Nykyisin Järvelä toimii S-Kiekon juniorivalmennuksessa. SM-liigassa Järvelä on pelannut kauden 1992–1993 aikana Rauman Lukossa yhteensä 21 ottelua, joissa syntyi yksi maali. Hän on pelannut myös Vaasan Sportin, KoMu HT:n, Kuusamon Pallo-Karhujen ja IFK Lepplaxin riveissä.

Suomalaiset jääkiekkoilijat
Vuonna 1972 syntyneet
Elävät henkilöt
Spell of Iron

Spell of Iron on kuopiolaisen heavy metal -yhtye Tarotin ensimmäinen studioalbumi vuodelta 1986. Vuonna 2011 levystä julkaistiin uudelleenäänitetty versio The Spell of Iron MMXI.

Alkuperäinen versio 

Flamingo Music julkaisi albumin alkuperäispainoksen vinyylilevyllä ja c-kasetilla, ja Bluelight Records ja japanilainen Zero Corporation CD-levyllä vuonna 1994. Vuonna 2006 albumista ilmestyi uudelleenmasteroitu painos.

”Pharao”-kappale sisältää salaviestin, jonka voi kuulla soittamalla kappaleen takaperin.

Kappaleet

Yhtyeen kokoonpano 

 Marco Hietala – basso, laulu, taustalaulu, syntetisaattori
 Zachary Hietala – rytmi- ja soolokitara, taustalaulu
 Mako H. –  rytmikitara, taustalaulu
 Pecu Cinnari – rummut, taustalaulu

Vierailijat 

 Kassu Halonen – kosketinsoittimet, taustalaulu

Arvostelut 
 Soundi:

Singlet

Wings of Darkness 

 Wings of Darkness
 Back in the Fire

Julkaistiin 12-tuumaisella vinyylilevyllä huhtikuussa 1986.

Love’s Not Made for My Kind 

 Love’s Not Made for My Kind
 Things That Crawl at Night

Julkaistiin seitsemäntuumaisella vinyylilevyllä joulukuussa 1986.

Aargh, What’s Going On? 

 Aargh, What’s Going On?

Albumin alkuperäisen vinyylipainoksen tuhannen ensimmäisen kappaleen mukana tullut seitsemäntuumainen single, jolla oli ainoastaan Pecu Cinnarin rumpusoolo. Kappale julkaistiin myöhemmin myös yhtyeen Shining Black -kokoelmalevyn 500 kappaleen rajoitetun kolmen levyn digipak-painoksen bonuslevynä.

Uudelleenäänitetty versio 
 

Spell of Ironin julkaisusta tuli vuonna 2011 kuluneeksi 25 vuotta, ja yhtye päätti juhlistaa merkkipäivää uudelleenäänittämällä albumin, mihin idea tuli Bluelight Recordsin Mika Myyryläiseltä. Alun perin tarkoitus oli julkaista tuplalevy, joka olisi sisältänyt sekä alkuperäisen että uudelleenäänitetyn version, mutta levy-yhtiöt King Foo Records ja Bluelight Records eivät päässeet sopuun asiasta. Albumi julkaistiin 6. huhtikuuta 2011.
 
Sitten esikoisalbumin julkaisun Tarotista oli lähtenyt kitaristi Mako H., mutta yhtyeen kokoonpano oli kasvanut kosketinsoittaja Janne Tolsalla ja laulaja Tommi Salmelalla. Albumin uudelleenäänittämisen yhteydessä kappaleiden sovitukseen on tehty suuria muutoksia. Myös sanoituksia on muutettu, ja kappale ”Pharao” on sanoitettu kokonaan uudelleen. Imperiumi.netin Mape Ollilan mukaan The Spell of Iron MMXI on alkuperäiseen verrattuna ”lähes eri levy” ja ”kuin coveralbumi”.
 
”Wings of Darkness” -kappaleesta tehtiin myös musiikkivideo.

Kappaleet

Kokoonpano 
 
 Pecu Cinnari – rummut
 Marco Hietala – laulu, basso, akustinen kitara
 Zachary Hietala – kitara
 Tommi Salmela – laulu, sampleri
 Janne Tolsa – kosketinsoittimet

Lähteet

Aiheesta muualla 

 Spell of Iron Tarotin sivustolla 
 The Spell of Iron MMXI Tarotin sivustolla 
 ”Wings of Darkness” -musiikkivideo (2011) YouTube-sivustolla  

Vuoden 1986 esikoisalbumit
Tarotin albumit
Kassu Halosen tuottamat albumit
Follow Me into Madness


Follow Me into Madness on Tarotin toinen studioalbumi, joka julkaistiin 1. huhtikuuta 1988.

Albumi nousi Suomen virallisen listan sijalle 12, ja pysyi listalla yhteensä 8 viikkoa.

Kappaleet

Kokoonpano 
 Marco Hietala – laulu, basso
 Zachary Hietala – kitara
 Mako H. – kitara
 Pecu Cinnari – rummut

Arvostelut 
 Soundi:

Lähteet 

Vuoden 1988 albumit
Tarotin albumit
Sähköinen asiointi

Sähköisellä asioinnilla (Electronic Services, e-Services) tarkoitetaan organisaation palvelujen käyttämistä tieto- ja viestintätekniikan keinoin. Sähköistä asiointia kehitettäessä kehitetään koko asiointiprosessia, joka muodostuu asiakkaan käyttöliittymästä palveluun sekä palvelun tuottamiseen liittyvistä prosesseista organisaatiossa (taustaprosessit). Asiakkaita voivat olla kansalaiset, yritykset ja viranomaiset.

Laissa sähköisestä asioinnista viranomaistoiminnassa (13/2003) sanotaan, että lakia sovelletaan mm. hallintoasian “sähköiseen vireillepanoon, käsittelyyn ja päätöksen tiedoksiantoon”. Tätä voidaan pitää sähköisen asioinnin suppeana määrittelynä.

Nykysuomen sanakirjan (WSOY 1978) mukaan asiointi tarkoittaa asioiden hoitamista tai toimittamista pankin tai muun vastaavan organisaation kanssa. Julkisen hallinnon piirissä asiointi on siis hallinnon asiakkaan omien asioiden hoitamista viranomaisen kanssa. Sähköinen asiointi on vaihtoehto perinteiselle asioiden hoitamiselle, jonka muotoja ovat olleet tiskipalvelu, kirjeenvaihto ja puhelinpalvelu. Hallinnon asiakkaan näkökulmasta sähköinen asiointi on asioiden hoitamista viranomaisen kanssa sähköisiä kanavia ja tietojärjestelmiä käyttäen.

Hyödyt 

Sähköisen asioinnin ja sähköisen asianhallinnan hyödyntämisen syitä ovat yleensä:

Asiakaspalvelu
Imago - moderni palvelu, paperittomuus, tieliikenteen vähentäminen
Ajasta riippumaton asiointi - lisää joustavuutta ajanhallintaan
Paikasta riippumaton asiointi - vaikka kesämökin riippumatosta
Asioinnin nopeutuminen - automaatio, fyysisen liikkuminen
Uudet, tiedonkäsittelyyn perustuvat toiminnot - seuranta, tiedotukset, jne
Toiminnan tehostaminen
Materian puute vähentää toimitilojen tarvetta ja kuluja
Samat toiminnot vähemmällä henkilöstöllä ja kuluilla
Inhimillisen tekijän puute vähentää virheitä ja niiden kuluja
Nopeutuneet tapahtumat vähentävät kuluja
Koko tapahtuman elinkaaren automatisointi

Asioiden hoitamisella asiakkaan haluamasta paikasta hänen toivomanaan aikana (itsepalvelulla) säästetään yleensä kustannuksia hallinnon manuaalityön vähentymisen seurauksena. Asiakkaalle itsepalvelusta on yleensä etuna asian seuraamisen mahdollistuminen ja usein myös nopeutunut palvelu.

Katso myös 
 Tietoyhteiskunta

Lähteet 
 Asiointipalveluiden kehittäminen tieto- ja viestintätekniikan keinoin 11a/2005 (pdf). Valtiovarainministeriön julkaisu.
 Laki sähköisestä asioinnista viranomaistoiminnassa FINLEX - Ajantasainen lainsäädäntö.

Aiheesta muualla 
 Suomi.fi portaali - Kansalaisen palvelut yhdestä osoitteesta

 
Sähköinen hallinto
Tietotekniikka ja yhteiskunta
To Live Forever


To Live Forever on Tarotin kolmas studioalbumi, joka julkaistiin 8. helmikuuta 1993. Levy on yhtyeen ensimmäinen, jolla kosketinsoittaja Janne Tolsa on mukana. Albumi on julkaistu ensimmäistä kertaa LP-levymuodossa helmikuussa 2020.

Kappaleet

Kokoonpano 
 Marco Hietala – laulu, basso
 Zachary Hietala – kitara
 Janne Tolsa – kosketinsoittimet
 Pecu Cinnari – rummut

Arvostelut 
 Soundi:

Lähteet 

Vuoden 1993 albumit
Tarotin albumit
To Live Again


To Live Again on Tarotin ensimmäinen livealbumi, joka julkaistiin 23. marraskuuta 1994. Levy on nauhoitettu 3. elokuuta 1994 Helsingin Tavastialla. Levy julkaistiin alun perin vuonna 1994 ainoastaan Japanissa, mutta vuonna 2006 se julkaistiin uudelleenmiksattuna ja -masteroituna myös Suomessa.

Kappaleet
  (Black Sabbath -cover)
 
 
 
 
 
 
 
 
 
 
 
 
 
  (Rainbow -cover)

Kokoonpano 
 Marco Hietala – laulu, basso
 Zachary Hietala – kitara
 Janne Tolsa – kosketinsoittimet
 Pecu Cinnari – rummut

Arvostelut 
 Soundi:

Lähteet 

Vuoden 1994 konserttitallenteet
Tarotin albumit
Sylva Rossi

Sylva Rossi (oik. Olga Sylvia Lehtelä, o.s. Saastamoinen, 23. lokakuuta 1908 Lappeenranta – 9. marraskuuta 1992 Helsinki) oli suomalainen näyttelijä. Hänet tunnetaan monista sivurooleistaan suomalaisista elokuvista 1932–1978 ja Pyynikin kesäteatterista.

Rossi oli naimisissa näyttelijä Matti Lehtelän kanssa.

Aiheesta muualla
 

Suomalaiset näyttelijät
Vuonna 1908 syntyneet
Vuonna 1992 kuolleet
Stigmata (Tarotin albumi)


Stigmata on Tarotin neljäs studioalbumi, joka julkaistiin 13. huhtikuuta 1995. Se on tuplalevy, jonka toisella levyllä on samoja kappaleita kuin vuonna 1994 julkaistulla To Live Again -livelevyllä. Zero Corporation on julkaissut Japanissa levystä myös yhden CD:n version.

Albumi nousi Suomen virallisen listan sijalle 31, ja pysyi listalla yhteensä 4 viikkoa.

Kappaleet

CD 1

KASETTI 1

CD 2 
Live Hard Die Hard
Iron Stars
No Return
Breathing Fire
Dancing on the Wire
Wings of Darkness
Rose on the Grave
The Chosen
Kill the King (Rainbow)
Do You Wanna Live Forever

KASETTI 2 
Children of the Grave
Live Hard Die Hard
Iron Stars
No Return
Tears of Steel
Breathing Fire
Dancing on the Wire
Wings of Darkness
Rose on the Grave
The Chosen
Kill the King (Rainbow)
Do You Wanna Live Forever

Kokoonpano 
 Marco Hietala – laulu, basso
 Zachary Hietala – kitara
 Janne Tolsa – kosketinsoittimet
 Pecu Cinnari – rummut

Arvostelut 
 Soundi:

Lähteet 

Vuoden 1995 albumit
Tarotin albumit
Philippe Lacoue-Labarthe

Philippe Lacoue-Labarthe (6. maaliskuuta 1940 Tours – 27. tammikuuta 2007 Pariisi) oli ranskalainen filosofi, teatteriohjaaja, kirjallisuuskriitikko ja kääntäjä. Hän toimi Strasbourgin yliopiston estetiikan professorina.

Lacoue-Labarthe kirjoitti laajalti Martin Heideggeristä, Jacques Derridasta, Jacques Lacanista, Paul Celanista, saksalaisesta romantiikasta ja dekonstruktiosta. Hän myös käänsi Heideggerin, Celanin, Friedrich Nietzschen, Friedrich Hölderlinin ja Walter Benjaminin teoksia ranskaksi.

Teoksia 

 Le Titre de la lettre: une lecture de Lacan (1973)
 L'Absolu littéraire: théorie de la littérature du romantisme allemand (1978)
 Portrait de l'artiste, en général (1979)
 Le Sujet de la philosophie: Typographies 1 (1979)
 Les Fins de l'homme à partir du travail de Jacques Derrida: colloque de Cerisy, 23 juillet-2 août 1980 (toim., 1981)
 Retrait de l’artiste en deux personnes (1985)
 L'Imitation des modernes: Typographies 2 (1986)
 La Poésie comme expérience (1986)
 La Fiction du politique: Heidegger, l'art et la politique (19889
 Sit venia verbo (1988)
 Musica ficta: figures de Wagner (1991)
 Le mythe nazi (1991)
 Pasolini, une improvisation : d’une sainteté (1995)
 Métaphrasis; suivi de Le théâtre de Hölderlin (1998)
 Phrase (2000)
 Poétique de l'histoire (2002)
 Heidegger: la politique du poème (2002)
 Agonie terminée, agonie interminable (2004)

Suomennokset 
 
 
 "Hölderlinin teatteri". Teoksessa:

Kirjallisuutta

Aiheesta muualla 

 Konferenssi Deconstructing Mimesis - Philippe Lacoue-Labarthe Sorbonnessa 2006: Yleiskatsaus Nauhoitukset  
 

Ranskalaiset filosofit
Teatteriohjaajat
Kirjallisuuskriitikot
Ranskalaiset kääntäjät
Vuonna 1940 syntyneet
Vuonna 2007 kuolleet
For the Glory of Nothing


For the Glory of Nothing on kuopiolaisen heavy metal -yhtye Tarotin viides studioalbumi, joka julkaistiin 6. helmikuuta 1998.

Albumi nousi Suomen virallisen listan sijalle 19.

Kappaleet

Kokoonpano 
 Marco Hietala – laulu, basso
 Zachary Hietala – kitara
 Janne Tolsa – kosketinsoittimet
 Pecu Cinnari – rummut

Arvostelut 
 Soundi:

Lähteet 

Vuoden 1998 albumit
Tarotin albumit
Hannu Leidénin tuottamat albumit
Gianni Vattimo

Gianni Vattimo (s. 4. tammikuuta 1936) on italialainen hermeneutikkofilosofi ja poliitikko. Tuotannossaan Vattimo on käsitellyt tulkintaa, olemista, taidetta, massakulttuuria ja politiikkaa.

Vattimo opiskeli filosofiaa Torinon yliopistossa Luigi Pareysonin johdolla ja sittemmin Heidelbergin yliopistossa Karl Löwithin ja Hans-Georg Gadamerin kanssa. Hänestä tuli Torinon yliopiston apulaisprofessori vuonna 1964, estetiikan professori vuonna 1969 ja teoreettisen filosofian professori vuonna 1982.

Vattimo kehitti yhdessä Pier Aldo Rovattin kanssa ”heikon ajattelun” käsitteen. Vuonna 1983 toimittamassaan teoksessa Il pensiero debole ('Heikko ajattelu') he ilmoittavat pyrkimyksekseen eritellä nykyaikaa ja sen perustattomaksi käynyttä ajattelua. Heikossa ajattelussa, joka on sittemmin luonnehtinut ennen kaikkea Vattimon omaa tuotantoa, keskeistä on ajatus sen hyväksymisestä, ettei todellisen tiedon puuttuessa ole mitään muutakaan pohjaa johon ajattelua voisi perustaa. Vastaavasti yksilöyden turvana ei enää ole vahvaa minää tai yhtenäistä kulttuuria. Perustattomuus ja turvattomuus ovat ajattelun avainsanoja.

Vattimo on käsitellyt ajatuksiaan kristinuskosta teoksessaan Uskon että uskon. Hänen näkemyksensä mukaan maallistuminen ei ole kristilliselle uskolle uhka tai tappio, vaan se on kristillisyyden ydin. Kirkko täyttää tehtäväänsä nimenomaan sekularisaation kautta.

Teoksia 
 Il concetto di fare in Aristotele (1961)
 Essere, storia e linguaggio in Heidegger (1963)
 Ipotesi su Nietzsche (1967)
 Poesia e ontologia (1968)
 Schleiermacher, filosofo dell'interpretazione (1968)
 Introduzione ad Heidegger (1971)
 Il soggetto e la maschera (1974)
 Le avventure della differenza (1980)
 Al di là del soggetto (1981)
 Il pensiero debole (1983)
 La fine della modernità (1985)
 Introduzione a Nietzsche (1985)
 La società trasparente (1989, suom. Läpinäkyvä yhteiskunta)
 Etica dell'interpretazione (1989)
 Filosofia al presente (1990)
 Oltre l'interpretazione (1994)
 Credere di credere (1996, suom. Uskon että uskon)
 Vocazione e responsabilità del filosofo (2000)
 Dialogo con Nietzsche: Saggi 1961–2000 (2001)
 Dopo la cristianità: Per un cristianesimo non religioso (2002)
 Nichilismo ed emancipazione: Etica, politica e diritto (2003)
 Futuro della religione (The future of religion, yhdessä Richard Rortyn kanssa, 2006)
 Verità o fede debole: Dialogo su cristianesimo e relativismo, yhdessä René Girardin kanssa (2006)
 Non essere Dio: Un'autobiografia a quattro mani, yhdessä Piergiorgio Paterlinin kanssa (2006)

Suomennetut teokset

Lähteet

Aiheesta muualla 
 Gianni Vattimon kotisivu  
 Nihilism and the postmodern in Vattimo's Nietzsche 
Vattimo, Gianni: Kommunikaatioetiikka vai tulkinnan etiikka (Etica della communicazione o etica dell'interpretazione, 1988). Suom. Jussi Vähämäki. niin & näin 3/1995, 38–41.
Vähämäki, Jussi: Nihilismi kutsumuksena – Gianni Vattimo ja hermeneutiikka yhteisenä kielenä. niin & näin 3/1995, 32–37.

Italialaiset europarlamentaarikot
Italialaiset filosofit
Italialaiset kirjailijat
Italialaiset poliitikot
Vuonna 1936 syntyneet
Elävät henkilöt
Shining Black


Shining Black on kuopiolaisen heavy metal -yhtye Tarotin uran ensimmäinen kokoelma-albumi. Levystä on julkaistu myös 500 kappaleen rajoitettu kolmen CD:n digipak-painos, jonka bonuslevyllä on ainoastaan Pecu Cinnarin rumpusoolo ”Aaaargh, What's Goin' On Here”.

Zero Corporation on julkaissut Japanissa 23. joulukuuta 1998 samalla nimellä yhden levyn version kokoelmasta.

Kappaleet

CD 1: 1986–1993

CD 2: 1994–2003

Kokoonpano

Tarot 1986–1988 
 Marco Hietala – laulu, basso
 Zachary Hietala – kitara
 Mako H. – kitara
 Pecu Cinnari – rummut

Tarot 1988–2003 
 Marco Hietala – laulu, basso
 Zachary Hietala – kitara
 Janne Tolsa – kosketinsoittimet
 Pecu Cinnari – rummut

Lähteet 

Vuoden 2003 albumit
Tarotin albumit
SLL

SLL voi olla lyhenne sanoista:
Suomen luonnonsuojeluliitto
Suomen Lukiolaisten Liitto
Suomen Leipomotyöväen Liitto (1917–1921)
Suomen Liikeväen Liitto
Suomen Lausujain Liitto
Suomen Lääkintävoimistelijaliitto
Meksikon Grand Prix 1964

Meksikon Grand Prix 1964 oli Formula 1 -sarjan osakilpailu, joka ajettiin 25. lokakuuta 1964 Autódromo Hermanos Rodríguez -radalla. Kilpailu oli kauden viimeinen, ja sen voitti Dan Gurney, jolle voitto oli kauden toinen.

Tulokset

Muuta 
Nopein kierros: Jim Clark 1'58.370
Moises Solanan paras sijoitus.

Lähteet 

Formula 1 -kausi 1964
Meksikon Grand Prix